**โครงการ อบต.สระตะเคียนพบปะประชาชน**

**ประจำปีงบประมาณ พ.ศ. 2560**

**ขององค์การบริหารส่วนตำบลสระตะเคียน อำเภอเสิงสาง จังหวัดนครราชสีมา**

**สอดคล้องกับประเด็นยุทธศาสตร์ (แผนพัฒนาสามปี)**

5. ยุทธศาสตร์การพัฒนาด้านการเมืองและการบริหารจัดการองค์กร

5.1 แผนงานสร้างความเข้มแข็งของชุมชน

**1. หลักการและเหตุผล**

องค์การบริหารส่วนตำบล เป็นองค์กรปกครองส่วนท้องถิ่นเกิดขึ้นจากการกระจายอำนาจ จากส่วนกลาง เพื่อให้ประชาชนได้เข้ามามีส่วนร่วมในการแก้ไขปัญหาและสนองตอบต่อความต้องการ ของประชาชนได้อย่างถูกต้อง รวดเร็ว ร่วมรับประโยชน์และร่วมรับผิดชอบ ทั้งนี้เนื่องจากประชาชนเท่านั้น ที่จะทราบถึงปัญหาและความต้องการของตนเองได้ดีที่สุด จำเป็นอย่างยิ่งที่ตัวแทนของประชาชนในตำบลจะต้องมีบทบาทในการให้บริการประชาชน เพื่อเปิดโอกาสให้ประชาชนได้รับรู้ข่าวสาร การรายงานผลการดำเนินงานประจำปีและรายงานผลการปฏิบัติงานตามนโยบายของคณะผู้บริหาร และเพื่อออกพบปะเยี่ยมเยียนประชาชน และรับฟังความคิดเห็น สภาพปัญหา และความต้องการของประชาชน ข้อเสนอแนะของประชาชนในการปรับปรุงแก้ไขการดำเนินงานขององค์การบริหารส่วนตำบลสระตะเคียน อีกทั้งนำข้อมูลและสภาพปัญหาต่างๆเหล่านั้นมาจัดทำแผนพัฒนาท้องถิ่นได้ตรงตามเป้าหมาย และสอดประสานสนับสนุนยุทธศาสตร์การพัฒนาจังหวัดและการพัฒนาประเทศต่อไป

 ดังนั้นองค์การบริหารส่วนตำบลสระตะเคียน จึงได้จัดทำโครงการ อบต. สระตะเคียนพบปะประชาชน ประจำปีงบประมาณ พ.ศ. 2560

**2. วัตถุประสงค์**

1. เพื่อรับทราบข้อมูล ปัญหาตลอดจนความต้องการของประชาชน

2. เพื่อพบปะเยี่ยมเยือนประชาชน

3. เพื่อสร้างความเข้าใจอันดีและความรู้สึกที่ดีระหว่าง อบต.กับ ประชาชน

4. เพื่อให้ประชาชนได้รับบริการจาก อบต.

5. เพื่อประชาสัมพันธ์หน่วยงาน อบต. และนโยบายของรัฐบาล

**3. เป้าหมาย**

ประชาชนในเขตพื้นที่ตำบลสระตะเคียนในทุกหมู่บ้าน จำนวน 14 หมู่บ้าน

**4. สถานที่ดำเนินการ**

พื้นที่หมู่ที่ 1 - 14 ตำบลสระตะเคียน อำเภอเสิงสาง จังหวัดนครราชสีมา

**5. ระยะเวลาดำเนินการ**

เดือน กุมภาพันธ์ พ.ศ. 2560

**6. วิธีดำเนินการ/กิจกรรมของโครงการ**

1. จัดทำโครงการเสนอนายกองค์การบริหารส่วนตำบลสระตะเคียน พิจารณาอนุมัติ

2. บูรณาการโครงการร่วมกับหน่วยงานที่เกี่ยวข้อง

3. ดำเนินงานตามโครงการ/กิจกรรม โดยมีกิจกรรม ดังต่อไปนี้

3.1 ออกหน่วยบริการรับชำระภาษีต่างๆ

3.2 บริการแบบบ้านมาตรฐาน

-2-

3.3 บริการตัดผม (ฟรี)

3.4 บริการตรวจสุขภาพ(ฟรี) โดยโรงพยาบาลส่งเสริมสุขภาพตำบลโคกไม้ตาย/

โรงพยาบาลส่งเสริมสุขภาพตำบลสันติสุข

3.5 บริการรับเรื่องราวร้องทุกข์ ร้องเรียนต่างๆ และให้คำปรึกษาปัญหากฎหมาย

3.6 บริการให้คำปรึกษาปัญหาด้านการเกษตรและสาธิตกระบวนการขั้นตอนการ

ทำปุ๋ยน้ำหมักชีวภาพ

3.7 มอบเบี้ยยังชีพผู้สูงอายุ และผู้พิการ อีกทั้งบริการให้ข้อมูลการขึ้นทะเบียน

รับเบี้ยผู้สูงอายุ และผู้พิการ

3.8 ประชาสัมพันธ์ข่าวสารของศูนย์พัฒนาเด็กเล็กฯ รับสมัครเด็กฯ

3.9 เวทีประชุมชี้แจงเสนอปัญหา ความต้องการ ของประชาชน หมู่บ้าน/ชุมชน

3.10 ผู้บริหารพบปะพูดคุยกับพี่น้องประชาชน

3.11 สอบถามผลการปฏิบัติงานของ อบต. ในปีงบประมาณที่ผ่านมาและโครงการใน

ปีงบประมาณ พ.ศ. 2560

3.12 ประชาสัมพันธ์หน่วยบริการการแพทย์ฉุกเฉิน (EMS) องค์การบริหารส่วนตำบล

สระตะเคียน

3.13 การอบรมให้ความรู้แก่ประชาชนเกี่ยวกับ พ.ร.บ.ข้อมูลข่าวสารของทางราชการ พ.ศ. 2540 พร้อมทั้งจัดนิทรรศการ เกี่ยวกับ พ.ร.บ.ข้อมูลข่าวสารของทางราชการ พ.ศ. 2540

 3.14 ประชาสัมพันธ์ศูนย์ยุติธรรมชุมชนตำบลสระตะเคียน

 3.15 ประชาสัมพันธ์สระตะเคียนสาร สรุปผลการปฏิบัติงานประจำปีงบประมาณ

 พ.ศ. 2559

**ผู้เข้าร่วมกิจกรรม**

1. คณะผู้บริหาร , สมาชิกสภา อบต. , กำนัน/ผู้ใหญ่บ้าน

2. พนักงานส่วนตำบล , ลูกจ้างประจำ , พนักงานจ้าง

3. ประชาชนในพื้นที่

4. หน่วยงานที่เกี่ยวข้อง

**สรุปผลการดำเนินงานของโครงการ**

**7. งบประมาณ**

จ่ายจากข้อบัญญัติงบประมาณรายจ่ายประจำปีงบประมาณ พ.ศ. 2560 สำนักงานปลัด อบต.

แผนงานสร้างความเข้มแข็งของชุมชน หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการ ที่ไม่เข้าลักษณะรายจ่ายหมวดอื่นๆหน้า 46/59 ตั้งจ่ายจากเงินอุดหนุนทั่วไป ด้านบริการชุมชนและสังคม แผนงานสร้างความเข้มแข็งของชุมชน งานส่งเสริมและสนับสนุนความเข้มแข็งของชุมชนจำนวน 10,000 บาท (หนึ่งหมื่นบาทถ้วน) ดังนี้

1. ค่าจัดทำป้ายโครงการ จำนวน 600.-บาท

2. ค่าจ้างช่างตัดผม จำนวน 2 คน จำนวน 300 บาท/วัน/ครั้ง จำนวน 3,600.-บาท

3. ค่าจัดสถานที่ จำนวน 2,400.-บาท

 4. อาหารว่าง/เครื่องดื่ม จำนวน 3,400.-บาท

**รวมทั้งสิ้น 10,000.-บาท (หนึ่งหมื่นบาทถ้วน)**

-3-

**8. ผู้รับผิดชอบโครงการ**

สำนักงานปลัดองค์การบริหารส่วนตำบลสระตะเคียน อำเภอเสิงสาง จังหวัดนครราชสีมา

**9. ผลที่คาดว่าจะได้รับ**

1. ได้พบปะประชาชน รับทราบข้อมูล ปัญหา ความต้องการของประชาชน

2. ประชาชนมีความรู้สึกที่ดีต่อ อบต. และเข้าใจการทำงานของ อบต. มากขึ้น

3. ประชาชนได้รับรู้ข่าวสาร และบทบาทหน้าที่ของ อบต.

4. ประชาชนได้รับบริการถึงที่

5. สนองตอบนโยบายรัฐบาลในการทำงานเชิงรุก

 **(ลงชื่อ)** วิลาวัลย์ จันทร์บุญเรือง **ผู้เขียนโครงการ**

 (นางวิลาวัลย์ จันทร์บุญเรือง)

 นักทรัพยากรบุคคลชำนาญการ

**(ลงชื่อ)**  เชิดศิลป์ ใสสะอาด **ผู้เห็นเสนอโครงการ**

 (นายเชิดศิลป์ ใสสะอาด)

 หัวหน้าสำนักงานปลัด อบต.

**(ลงชื่อ)** สวงค์ เกิดมงคล **ผู้เห็นชอบโครงการ**

 (นายสวงค์ เกิดมงคล)

 ปลัดองค์การบริหารส่วนตำบลสระตะเคียน

**(ลงชื่อ)**  ชนดิลก นินทราช **ผู้อนุมัติโครงการ**

 (นายชนดิลก นินทราช)

นายกองค์การบริหารส่วนตำบลสระตะเคียน